cyanic-selkie/wikianc huggingface dataset:
Herschel Jantjies
Jantjies maak op 20 Julie 2019 sy Springbokdebuut teen Australië in Johannesburg tydens die eerste wedstryd van die 2019-Rugbykampioenskapreeks en teken 10 punte aan.
Euryops sulcatus
Die suurharpuis (Euryops sulcatus) is 'n struik wat tot die Asteraceae  familie hoort. Die spesie is endemies in die Noord-Kaap waar dit op die Roggeveldberge-eskarp en die Nuweveldberge-eskarp voorkom. Dit staan ook as die waterharpuisbossie bekend.
Craig McLachlan
Craig McLachlan (gebore 1 September 1965) is 'n Australiese akteur en vervaardiger. Hy is bekend vir sy rolle in die televisiereekse Neighbours (1985), Home and Away (1988), Bugs (1995), en The Doctor Blake Mysteries (2013).
Allison Hayes
Allison Hayes (6 Maart 1930 – 27 Februarie 1977) was 'n Amerikaanse aktrise. Sy was bekend vir haar rolle in die rolprente Gunslinger (1956), The Undead (1957), Attack of the 50 Foot Woman (1958), en The Crawling Hand (1963).
Discord (sagteware)
Video-oproepe
Die funksie is uitgebrei na regstreekse stroomkanale in bedieners in Augustus 2019. Die gebruiker kan kies om die hele skerm of net 'n spesifieke program te deel. Discord het aangedui dat die kenmerk ontwerp is vir klein groepe en nie wil meeding met groter regstreekse stromingsdienste nie.
Afrikaanse braille
Toepassing
15px 15px 15px  15px   15px 15px 15px 15px 15px   15px 15px 15px 15px Sal u asb. sit?
15px 15px 15px 15px 15px  15px 15px 15px 15px 15px Sit nou.
Bernadene Hayes
Bernadene Hayes (15 Maart 1903 – 29 Augustus 1987) was 'n Amerikaanse aktrise. Sy was bekend vir haar rolle in die rolprente The Judgement Book (1935), Idiot's Delight (1939), Sing for Your Supper (1941), en The Crimson Key (1947).
Rynhardt Elstadt
Rynhardt Elstadt (gebore 20 Desember 1989 in Johannesburg, Suid-Afrika) is 'n Springbokrugbyspeler, wat tans oorsee vir die Franse Top 14 span Toulouse speel. Hy het tot 2017 Superrugby vir die gespeel. Hy speel op die flank- of slotposisies.
Hearst Castle
Hearst het die herewoning, wat op 'n heuweltop naby die nedersetting San Simeon ontstaan het, formeel La Cuesta Encantada ("Die Betowerde Heuwel") genoem, maar gewoonlik daarna net as the ranch verwys (dit was immers op sy uitgestrekte landgoed geleë). In 1947 het die heuweltop-kompleks onder meer uit die hoofgebou met twee torings, drie weelderige gashuise en 127 akkers terrastuine met fonteine en swembaddens bestaan.
Dood van James Cook
Aankoms
"Our return to this bay was as disagreeable to us as it was to the inhabitants, for we were reciprocally tired of each other. They had been oppressed and were weary of our prostituted alliance...It was also equally evident from the looks of the natives as well as every other appearance that our friendship was now at an end, and that we had nothing to do but to hasten our departure to some different island where our vices were not known, and where our intrinsic virtues might gain us another short space of being wondered at."
Die dood van Cook
Kanaʻina het Cook woedend genader, en dié het die hoof met die plat kant van sy swaard geslaan. Kanaʻina het Cook gegryp. Volgens sommige weergawes het Kanaʻina nie bedoel om Cook te slaan nie, terwyl hy volgens ander weergawes die kaptein aspris oor die kop geslaan het met 'n knuppel met skerp tande. Kanaʻina het Cook gestamp en dié het op die sand geval. Toe Cook probeer opstaan, het Nuaa hom doodgesteek met 'n metaaldolk wat hulle tydens Cook se besoek met handel verkry het. Cook het met sy gesig in die water geval.
'n Jong William Bligh, die toekomstige kaptein van die skip Bounty, het later beweer hy het van die Resolution af deur 'n verkyker gesien hoe die Hawaiërs Cook se liggaam met die heuwel op na die dorpie sleep, waar hulle dit verskeur het.
Anna Creek Station-voerkraal
Geskiedenis
Ten spyte van sy grootte, het Anna Creek Station in 2007 slegs 1 500 beeste gevoer weens die droogte in die 2000's. In 2008 was die stasie in besit van S. Kidman en Co Ltd. Daar was agt voltydse personeel en hulle het al hul vee verkoop of verskuif. Na oorstromings in 2010 het die toestande verbeter en die stasie is weer opgeknap. Dit het in Mei 2011 10 000 beeste gehad en kan gedurende 'n goeie seisoen tot 16 500 beeste dra. Hulle maak Santa Gertrudis-beeste groot omdat hierdie ras geskik is vir warm, droë klimaat.
Tori Amos
Met die ingang van 2005 het Amos reeds 12 miljoen rekords wêreldwyd verkoop. Sy is bekend vir haar ietwat eksentriese en eienaardige gedrag, veral tydens onderhoude. Sy spreek haarself dikwels uit oor feminisme, geloof en seksualiteit en is die medestigter van RAINN (Rape, Abuse and Incest National Network), een van die grootste instellings teen seksuele teistering in die VSA.
Natthaweeranuch Thongmee
Natthaweeranuch Thongmee (gebore 28 Oktober 1979) is 'n Thaise aktrise. Sy is bekend vir haar rolle in die rolprente Shutter (2004), Noodle Boxer (2006), Valentine (2008), en As It Happens (2009).
Gorgosaurus
Die gorgosourus het in welige plantegroei aan die rand van ’n binnesee voorgekom. Hy was aan die bopunt van sy voedselketting en het geleef van seratopsides en hadrosourusse. In sommige gebiede het hy saam met ’n ander tirannosouride, Daspletosaurus, voorgekom, maar dit lyk of elk in sy eie nisse gehou het. Gorgosaurus is die tirannosouride waarvan die meeste fossiele voorkom.
Editors
Ná die groep se voortdurende sukses op die VK-ranglyste, uitverkoopte konserte en vele optredes by musiekfeeste, is Editors deur die The Mail on Sunday as die tweede grootste Britse musiekgroep, ná Arctic Monkeys, van die 2000-2009-dekade geprys.
Silvertonbeleg
Die Silvertonbeleg verwys na die gyselaarneming van burgerlikes in die Volkskasbank in Silverton, Pretoria op 25 Januarie 1980. Op die dag was drie Umkhonto we Sizwe (MK)-lede, Stephen Mafoko, Humphrey Makhubo en Wilfred Madela, op pad om 'n beplande MK-sabotasiesending op brandstofdepots by Waltloo naby Mamelodi uit te voer. Toe hulle besef hulle word deur die Suid-Afrikaanse Polisie (SAP) agtervolg, het hulle in ’n poging om te ontsnap by ’n tak van die Volkskasbank in Silverton, Pretoria, gaan skuil. Hulle het 25 burgerlikes in die bank as gyselaar gehou en verskeie eise gestel, insluitend waaronder die vrylating van Nelson Mandela en 'n man genaamd Mange, asook R100 000 kontant en 'n vliegtuig om hulle na Maputo te vlieg.
Meteoroïde
Geskiedenis
Hoewel meteore reeds in antieke tye bekend was, is hulle nie voor vroeg in die 19de eeu as ’n astronomiese verskynsel beskou nie, maar as ’n atmosferiese verskynsel soos weerlig – dit is nie verbind met vreemde verhale van klippe wat uit die lug val nie. Thomas Jefferson het geskryf: "Ek sal eerder glo ’n Yankee-professor jok as dat klippe uit die hemel val." Hy het verwys na die Yale-professor Benjamin Silliman se ondersoek na ’n 1807-meteoriet wat in Weston, Connecticut, geval het. Silliman het geglo die meteoor het ’n kosmiese oorsprong gehad, maar sterrekundiges het nie veel aandag aan meteore gegee voor die skouspelagtige meteoorstorm van November 1833 nie. Mense dwarsoor die Oos-VSA het duisende meteore gesien wat van ’n enkele punt in die lug gekom het. Waarnemers het opgemerk dat die uitstralingspunt saam met die sterre beweeg en in die sterrebeeld Leeu bly.
Wolkberg-weduwee
Die larwes voed waarskynlik op verskeie Poaceae- (gras)spesies, insluitend Pennisetum clandestinum.
Endectyon
Endectyon is 'n genus van sponsdiere uit die klas van die Demospongiae (gewone sponse).
Egiptiese siel
Ba
’n Ander bestaansvorm van ba word uitgebeeld in die Boek van die Dooies waar dit na die mummie terugkeer en buite die grafkelder aan die lewe deelneem in ’n nie-liggaamlike vorm – dit is ’n weerspieëling van Ra wat elke nag met Osiris herenig.
Ka
Die ka was die Egiptiese idee van die lewenskrag wat ’n lewende mens onderskei het van ’n dooie een. Die dood het ingetree wanneer die ka die liggaam verlaat. Die Egiptenare het geglo Chnoem skep die liggaam van kinders op ’n pottebakkerswiel en plaas dit in die ma se liggaam. Na gelang van die streek, het óf Heket óf Meschenet die ka geskep deur dit met hul geboorte in hulle in te blaas as deel van hul siel wat hulle "lewend" maak. Dit stem ooreen met die idee van "gees" in ander gelowe.
Jeroen Dera
Dera was in sowel 2017 as 2018 voorsitter van die beoordelingspaneel vir die Herman de Coninck-prijs vir poësie. Hy is daarnaas ook bestuurslid van die Jan Campert-Stichting.
Vierpootskoenlapper
Voortplanting
Ronde eiers word in groepe op die blare van bome, struike en kruidagtige plante gelê. Die papie vertoon dikwels opvallende, vratagtige bulte en hang aan die punt van sy agterlyf van die gasheerplant af.
1991 Belgiese Grand Prix
Die 1991 Formule Een Belgiese Grand Prix is op 25 Augustus 1991 op die Circuit de Spa-Francorchamps, in België, gehou. Die wedren is deur Ayrton Senna in 'n McLaren-Honda gewen.
Yushui
Pentades
Elke sontermyn word in drie pentades verdeel. In China is die pentades van yushui:
Keith Michell
Keith Michell (1 Desember 1926 – 20 November 2015) was 'n Australiese akteur. Hy was bekend vir sy rolle in die rolprent Henry VIII and His Six Wives (1972) en in die televisiereeks BBC Play of the Month (1965).
Bunhill Fields
Bunhill Fields
Egiptiese mitologie
Die Egiptenare het, geïnspireer deur die siklusse in die natuur, die huidige tyd beskou as ’n reeks herhalende patrone, terwyl die vroegste periodes in tyd lineêr was. Mites speel af in die vroegste tye en bepaal die patroon vir die siklusse van die hede. Huidige gebeure herhaal die gebeure in die mites en hernu so maät, die basiese orde van die heelal. Van die belangrikste episodes van die mitiese verlede is die skeppingsmites waarin die gode die heelal uit ’n oerchaos vorm; die verhale van die bewind van die songod, Ra, op aarde; en die Osiris-mite oor die gevegte van die gode Osiris, Isis en Horus teen die ontwrigtende god Set. Gebeure in die teenswoordige tyd wat as mites beskou kan word, is Ra se daaglikse reis deur die wêreld en die ander kant van die wêreld, die Doeat of onderwêreld. Herhalende temas in die mites sluit in die konflik tussen die handhawers van maät en die magte van wanorde, die belangrikheid van die farao om maät te handhaaf en die voortdurende dood en opwekking van die gode.
Bunhill Fields
2 000 Bunhill Fields is 'n vroeëre begraafplaas in die Londense stadsdeel Borough of Islington, noord van die City of London, wat tans deur die Londense stadsregering (City of London Corporation) as 'n openbare groen ruimte en tuin bestuur word. Dit beslaan tans nog 'n oppervlakte van sowat vier hektaar (9,9 akkers), maar was oorspronklik aansienlik groter. In die periode tussen 1665 en 1854 is sowat 123 000 oorledenes hier ter ruste gelê. Meer as 2 000 grafstene en monumente het tot vandag toe bewaar gebly. Bunhill Fields was veral onder nie-konformiste 'n gewilde begraafplaas en is die laaste rusplek van bekende persoonlikhede soos John Bunyan († 1688), die skrywer van The Pilgrim's Progress; Daniel Defoe († 1731), die skrywer van Robinson Crusoe; die digter, kunstenaar en mistikus William Blake († 1827); Susanna Wesley († 1742), die moeder van John Wesley; die statistikus en filosoof Thomas Bayes († 1761); en die komponis Isaac Watts († 1748), die "Vader van Himnologie". Ook Suid-Afrika se eerste Engelssprekende digter en kampvegter vir persvryheid Thomas Pringle (1789-1834) het hier sy laaste rusplek gevind. Sy sterflike oorskot is in 1970 in Suid-Afrika herbegrawe.
Daspletosaurus
Hy was aan die bopunt van sy voedselketting en het groot dinosourusse soos Centrosaurus en Hypacrosaurus gejag. In sommige gebiede het die daspletosourus saam met ’n ander tirannosouride, Gorgosaurus, voorgekom; dit lyk egter of elk in sy eie nisse gehou het.
Egiptiese mitologie
In godsdiens
Koningskap was ’n sleutelelement in godsdiens, deur middel van die koning se rol as skakel tussen die mense en die gode. Mites verduidelik die agtergrond vir hierdie verbintenis tussen die konings en die gode. Die mites van die Ennead vestig die koning as erfgenaam van die heersers tot by die skeppergod; die mite van die goddelike geboorte maak dit duidelik dat die koning die seun en erfgenaam van ’n god is; en die mites oor Osiris en Horus benadruk dat die regmatige troonopvolging noodsaaklik is vir die handhawing van maät. Mitologie het dus ook die aard van die Egiptiese regering verduidelik.
An-Nahl
Die naam kom van die heuningby wat in vers 68 genoem word en bevat 'n vergelyking tussen die nywerheid en aanpasbaarheid van heuningbye en die nywerheid van die mens.
Susereiniteit
Susereiniteit is die heerskappy van 'n soewereine staat oor ’n ten dele selfstandige staat. Die term is oorspronklik gebruik om die verhouding tussen die Ottomaanse Ryk en sy omliggende gebiede te beskryf. Dit verskil van soewereiniteit in die opsig dat dit slegs beperkte selfregering bied, onderhewig aan reëls wat aan hulle opgelê is.
Ennead
Eksterne skakels
Llista de personatges de la mitologia egípcia
Cor Delfos-stasie
Bessemerstraat Pretoria-Wes
Erich Fromm
Opkoms van die fascisme
Die fascisme word populêr, omdat die ekonomiese omstandighede sorg vir die groei van 'n aantal persone met 'n outoritêre karakter. 'n Persoon met 'n outoritêre karakter het 'n behoefte aan 'n sterk leier wat twyfel en eensaamheid wegneem.'n Ander term vir 'n outoritêre karakter is 'n sado-masogistiese karakter. Op die eerste oogopslag lyk dit of sadisme en masogisme teenpole is, maar volgens Fromm leen beide neigings hulself tot die “opheffing” van die individu deur homself/haarself te vereenselwig met 'n ander persoon. Volgens Fromm is sowel masogiste as sadiste afhanklik van 'n ander persoon. Die sadis benodig 'n ander persoon as middel om sy eie onsekerheid te bekamp. Sadisme laat die gevoel van eensaamheid en magteloosheid verdwyn, omdat die sadis die mag het oor 'n ander persoon. Die masogistiese behoeftes word voorsien deur die wete dat 'n "sterker" persoon leiding neem en alle besluite neem.'n Persoon met 'n outoritêre karakter wil self mag oor ander mense uitoefen, maar wil terselfdertyd ondergeskik voel aan 'n hoë mag. Mense met 'n outoritêre karakter voel aangetrokke tot fascisme, omdat die lewe georganiseer word in die vorm van 'n hiërargie, wat beide die sadistiese en masogistiese neiginge vervul. Fromm beskou die karakter van Hitler as 'n voorbeeld van die outoritêre karakter wat 'n drang het vir die oorheersing van andere, maar tegelykertyd homself onderwerp aan 'n hoë mag (Ariese meerwaardigheid).
Etiek
Fromm tref 'n onderskeid tussen outoritêre etiek en humanistiese etiek. Hy was 'n voorstander van humanistiese etiek. Volgens Fromm is die gewete 'n essensieële onderdeel van etiek. Die term gewete verwys na twee sake. Die gewete is enersyds die binnestem wat ons eie handelinge en keuses veroordeel of verdedig met betrekking tot moraliteit. Andersyds kan die term gewete verwys na die bewussyn van morele beginsels. Volgens die outoritêre etiek is die normvoorsiener iets buiten die mens self. Outoritêre etiek is nie gebaseer op rede nie, maar op ondergeskiktheid, ontsag, eerbied en vrees vir die betrokke outoriteit. Met outoritêre etiek is die grootste deug gehoorsaamheid aan die outoriteit, ongeag diens, terwyl ongehoorsaamheid as grootste sonde beskou word. Die outoritêre gewete is die internaliseering van die (verwagte) wil van 'n eksterne outoriteit. Voorbeelde van eksterne outoriteit is vader, moeder, owerheid, leraar of God. Normaalweg heers 'n outoriteit ekstern deur sy wil op te lê deur middel van dwang of deur die skep van angs in die individu. Deur die outoritêre gewete word die norme van die outoriteit opgeneem deur die mens. As mens dade teen die outoritêre gewete pleeg, dan lei dit tot spyt en 'n gevoel van ongehoorsaamheid aan die outoriteit. Outoritêre etiek loop die gevaar dat die belange van die outoriteit gesien word as regverdig, waardeur die humanistiese etiek geskend word.
Oortwolk
Vorm en samestelling
Die Oortwolk beslaan vermoedelik ’n enorme gebied vanaf tussen 2 000 en 5 000 AE tot 50 000 AE van die Son af. Volgens sommige ramings is die buitenste rand tussen 100 000 en 200 000 AE ver. Die binneste deel is ook bekend as die Hillswolk; dit is genoem na Jack G. Hills, wat die bestaan daarvan in 1981 voorspel het. Dit lyk of die binneste wolk dosyne of duisende keer soveel komeetkerne het as die buitenste halo; dit word beskou as ’n moontlike bron van nuwe komete wat die buitenste wolk voed, aangesien laasgenoemde se voorraad geleidelik uitgeput raak. Die Hillswolk verduidelik hoekom die Oortwolk ná miljarde jare steeds bestaan.
Oorsprong
Modelle deur Julio Ángel Fernández, ’n sterrekundige van Uruguay, dui daarop dat die verstrooide skyf, die hoofbron van kortperiodekomete in die Sonnestelsel, ook die primêre bron kon gewees het vir die voorwerpe in die Oortwolk. Daarvolgens het sowat die helfte van die voorwerpe wat versprei is, na buite na die Oortwolk beweeg, ’n kwart na binne na Jupiter se wentelbaan, en ’n kwart is uitgewerp in hiperboliese wentelbane. Die verstrooide skyf voorsien dalk die Oortwolk steeds van materiaal.
Carol I van Roemenië
In 1877/78 lei hy die Roemeens-Russiese troepe in die Russies-Turkse Oorlog, waarna hy deur die Kongres van Berlyn as volledig soewereine heerser erken word. Carol word op 26 Maart 1881 tot koning uitgeroep. Die binnelandse politiek, wat steeds deur die ryk grondbaronne beheer is, word twee keer onder Carols se bewind deur boereopstande opgeskud, een in die suidelike deel, Wallachye (April 1888) en een in die noordelike deel in Moldawië (Maart 1907).
Carol I was 'n streng en gedissiplineerde persoon met hoë morele standaarde. Deur sy lewe probeer hy sy nougesette manier van lewe op die mense om hom af te druk. Koningin Elisabeth sê dat hy "selfs die kroon dra as hy slaap". Toe die Eerste Wêreldoorlog begin besluit die Roemeense regering om nie by Duitsland aan te sluit nie. Carol, wat self van Duitse oorsprong is, verset hom egter nie teen die besluit nie.
Aromatisiteit (chemie)
Gesmelte aromatiese en polisikliese stowwe
Een ongewone aanwending van antrasene is in gloeistokkies.
Balaklawa
Veiligheid
Renjaers in alle FIA-wedrenne moet balaklawas gemaak van brandvertragende materiaal onder hul valhelms dra. In die wedrenne, bergklimme en tydrenne op die internasionale sportkalender, moet alle bestuurders en medebestuurders oorpakke dra, sowel as handskoene, lang onderklere, 'n balaklawa, sokkies en skoene gehomologiseer tot die FIA 8856-2000 standaard.
BMW N53
Die BMW N53 is 'n inlynsessilinder wat van 2006 tot 2013 vervaardig is. Die N53 het die BMW N52 vervang en is in 2006 vrygestel in dieopkikkerde E60 5-reeks.
1992 Belgiese Grand Prix
Die 1992 Formule Een Belgiese Grand Prix is op 30 Augustus 1992 op die Circuit de Spa-Francorchamps, in België, gehou. Die wedren is deur Michael Schumacher in 'n Benetton-Ford gewen.
Naghemp
'n Naghemp is 'n kleed wat bedoel is om gedra te word terwyl 'n persoon slaap. Dit is langer as die meeste gewone hemde, en reik af tot by die dye of onder die knieë,  met 'n deel van die bene wat ontbloot is. Dit is oor die algemeen lospassend om beperking van die draer se beweging te verhoed tydens slaaptyd.
Skipjack-klas duikboot
Die Skipjack-klas duikboot was 'n reeks kernaangedrewe aanvalsduikbote van die Amerikaanse Vloot wat die voordele van kernkrag van die USS Nautilus met die voordele van die traandruppelontwerp van die USS Albacore gekombineer het. Die Skipjack's kon meer as 30 knope onder water haal en is ook deur slegs een skroef aangedryf. Daar is ses duikbote in die klas gebou en hulle was die vinnigste duikbote op daardie stadium.
Asaph Hall
Biografie
In 1884 bewys hy dat die elliptiese baan van Huperion, 'n maan van Saturnus, 'n "afwyking" van +-20° per jaar toon.
Hy ontvang 'n goue medalje van die Royal Astronomical Society van Groot Brittanje in 1879, asook verskeie ander toekennings oor sy lewe.
Combretum germainii
Combretum germainii is 'n struik wat aan die familie Combretaceae behoort. Die spesie is endemies aan die Demokratiese Republiek die Kongo.
Komeet
Etimologie
Die woord "komeet" is afgelei van die Latynse comēta of comētēs, wat op sy beurt kom van die Griekse woord κομήτης (komítis, "met lang hare"). Dié woord is ’n afleiding van κόμη (kómi, "hare op die kop").
Die sterrekundige simbool vir komete is en bestaan uit ’n klein skyf met drie haaragtige uitsteeksels.
Koma en stert
In die buitenste Sonnestelsel bly komete gevries en onaktief, en omdat hulle so klein is, is hulle uiters moeilik of byna onmoontlik om van die Aarde af te sien. Statistiese waarnemings van onaktiewe komeetkerns in die Kuiper-gordel is al aangemeld uit data deur die Hubble-ruimteteleskoop, maar dié waarnemings word bevraagteken.
Kort periode
Die ander uiterste is komete soos Encke se Komeet, waarvan die wentelbaan nie eens tot by dié van Jupiter strek nie; hulle is bekend as "Encketipe-komete". Kortperiodekomete met wentelperiodes van minder as 20 jaar en lae hellings (tot 30º) word "Jupiterfamilie-komete" genoem. Dié soos Halley, met wentelperiodes van tussen 20 en 200 jaar en hellings van nul tot meer as 90º, word "Halleytipe-komete" genoem. Tot in 2013 is net 72 Halleytipe-komete waargeneem in vergelyking met 470 Jupiterfamilie-komete.
Onlangs ontdekte "hoofgordelkomete" vorm ’n aparte klas; hulle wentel in meer sirkelvormige bane in die asteroïdegordel.
Die lot van komete
As ’n komeet vinnig genoeg beweeg, kan dit die Sonnestelsel verlaat. Tot op datum is die enigste komete waarmee dit gebeur het, dié wat deur die steurende uitwerking van ander voorwerpe soos Jupiter beïnvloed is.
Die komete 42P/Neujmin en 53P/Van Biesbroeck lyk soos dele wat van een komeet oorgebly het. Albei het in Januarie 1850 redelik naby aan Jupiter gekom, en hul wentelbane was voor 1850 byna identies.
Naamgewing
Verskillende metodes is die afgelope twee eeue gebruik om name aan komete te gee. Voor ’n sistematiese naamgewingsproses aanvaar is, het komete hul name op verskeie maniere gekry. Voor die vroeë 20ste eeu het die meeste name bloot verwys na die jaar waarin dit verskyn het, soms met bykomende byvoeglike naamwoorde vir besonder helder komete; dus die "Groot Komeet van 1680", die "Groot Komeet van 1882" en die "Groot Januarie-komeet van 1910".
Nadat Edmund Halley bewys het die komete van 1531, 1607 en 1682 is dieselfde voorwerp en sy terugkeer in 1759 korrek voorspel het, het dit bekend geword as Halley se Komeet. Net so is die tweede en die derde periodieke komeet wat ontdek is, Encke se Komeet en Biela se Komeet, genoem na die sterrekundiges wat hul wentelbane korrek bereken het eerder as die oorspronklike ontdekkers. Later is periodieke komete genoem na hul ontdekkers, maar komete wat net een keer verskyn het, is steeds genoem na die jaar van hul verskyning.
Agulhas
Agulhas kan na een van die volgende verwys:
Babiana foliosa
Babiana foliosa is 'n meerjarige blomplant en geofiet wat tot die genus Babiana behoort en is deel van die renosterveld. Die spesie is endemies aan die Wes-Kaap en word as uitgestorwe beskou. Dit het by Riviersonderendberge voorgekom, dit is laas in 1951 gewaar. Die grootste gedeelte van sy habitat word gebruik vir graanverbouing.
Robert Ludlum
Robert Ludlum (25 Mei 1927 - 12 Maart 2001) was 'n Amerikaanse skrywer van rillers en spioenasieromans. Hy was die bekendste as die skepper van Jason Bourne in die oorspronklike Bourne-romanreeks, die Bourne Trilogy. Daar is tussen drie- en vyfhonderdmiljoen van sy boeke gedruk. Sy boeke is in 33 tale in 40 lande gepubliseer. Voordat Ludlum begin skryf het, was hy 'n teaterakteur en -vervaardiger. Vroeg in sy skryfloopbaan het hy onder die skuilname Jonathan Ryder en Michael Shepherd gepubliseer.
Biografie
In 1971 verskyn sy eerste roman, The Scarlatti Inheritance. Vele sou volg en topverkopers word. Van die boeke is ondertussen verfilm.
Myra Hemmings
Myra Hemmings (30 Augustus 1895 – 8 Desember 1968) was 'n Amerikaanse aktrise. Sy was bekend vir haar rolle in die rolprente Marching On! (1943), Go Down, Death! (1945), en The Girl in Room 20 (1946).
Tony Nikolakopoulos
Tony Nikolakopoulos is 'n Australiese akteur, regisseur, en skrywer. Hy is bekend vir sy rolle in die rolprente Kangaroo Jack (2003) en Predestination (2014), en in die televisiereekse Scooter: Secret Agent (2005) en Pirate Islands: The Lost Treasure of Fiji (2007).
Combretum goossensii
Combretum goossensii is 'n struik wat aan die familie Combretaceae behoort. Die spesie is inheems aan Demokratiese Republiek die Kongo en Republiek die Kongo.
Chunfen
Chunfen (Chinees: 春分, pinyin: chūnfēn) of shunbun (Japannees: 春分) is die vierde sontermyn. Dit begin wanneer die son die luglengtegraad 0° bereik en eindig wanneer dit die lengtegraad 15° bereik. Dit verwys meer dikwels spesifiek na die dag wanneer die son presies op die lengtegraad 0° is.
Zoé De Grand Maison
Zoé De Grand Maison (gebore 3 Mei 1995) is 'n Kanadese aktrise. Sy is bekend vir haar rolle in die rolprent A Christmas Horror Story (2015) en in die televisiereekse Motive (2013), Orphan Black (2013), en Played (2013).
Riaan Cruywagen
Loopbaan
Cruywagen se naam het tydens sy langdurige loopbaan sinoniem geraak met Afrikaanse televisienuus. In die middel van die dekade 2000, na die kontrakhernieuwingskwessie, was Cruywagen weereens vir ’n tydperk in die fokus van populêre kultuur in Suid-Afrika, toe ’n aantal humoristiese e-posse en internetbladsye, wat oorspronklik na Chuck Norris en David Hasselhoff verwys het, gewysig is met sy naam in plek van hulle s’n. Humor met ’n Suid-Afrikaanse tema in ’n soortgelyke trant is ook gesirkuleer, meestal met verwysing na sy voortgesette jeugdige voorkoms en intellektuele vermoëns.
Grace Hopper
Grace Brewster Murray Hopper (New York Stad, 9 Desember 1906 – Arlington, 1 Januarie 1992) was 'n Amerikaanse wiskundige, rekenaarpionier, wetenskaplike en offisier (admiraal) in die Amerikaanse Vloot. Hopper is een van die eerste persone wat die noodsaaklikheid van hoërvlak programmeertale besef het. Sy het die eerste vertaler geskryf en haar idees het grootliks die COBOL-taal beïnvloed.
Lewensloop
In 1949 werk sy vir die Eckert-Mauchly Computer Corporation, waar sy begin toe die UNIVAC I in bedryf gestel word. Sy werk ook op die projek. In die begin van die 1950s word die maatskappy oorgeneem deur die Remington Rand Corporation en bly sy in hulle in diens totdat sy haar eerste werk op die gebied van vertalers publiseer. Haar vertaler staan bekend as die A compiler, met as eerste reël A-0. In 1954 word Hopper aangestel as die maatskappy se eerste direkteur van outomatiese programmering en haar department skep van die eerste vertaler-gebasseerde programeringstale, insluitende MATH-MATIC and FLOW-MATIC.
Sy word daarna aangestel as senior konsultant by Digital Equipment Corporation, 'n aanstelling wat sy die res van haar lewe behou. Sy bied veral lesings aan oor die vroeëre ontwikkeling van rekenaars, haar loopbaan en oor wat rekenaarvervaardigers sou kon doen om die lewens van hul gebruikers te vergemaklik.
Euryops virgatus
Euryops virgatus is 'n struik wat tot die Asteraceae  familie hoort. Die spesie is endemies in die Noord-Kaap waar dit op die Bokkeveldberge-eskarp by Nieuwoudtville voorkom. Die plant het reeds 80% van sy habitat afgestaan aan koringverbouing die afgelope 70 jaar. Daar is tans slegs twee subpopulasies oor, die een met slegs twee plant en die ander subpopulasie is by Hantam Botaniese tuin het meer as 600 plante. Die twee subpopulasies word bedreig deur oorbeweiding.
Paul Anka
Paul Anka (gebore 30 Julie 1941) is 'n Amerikaanse akteur en komponis. Hy is bekend vir sy rolle in die rolprente The Longest Day (1962), Jaws (1975), No Way Out (1987), en Zombieland (2009).
Aansteeklike siektes
Klem-in-die-kaak
Klem-in-die-kaak word met me­disyne wat spierkrampe teëwerk, behandel. Sodra 'n mens 'n besering met 'n oop wond opdoen, moet hy teen hierdie siekte ingeënt word om die liggaam se immuniteit weer op die nodige vlak te bring.
Luvuarivier
Die rivier ontspring by die dorp Pweto op die grens tussen die Demokratiese Republiek van die Kongo en Zambië waar dit die Mwerumeer verlaat. Daarna vloei dit noordweswaarts verby die dorp Piana Mwanga (met sy hidroëlektriese kragsentrale) en die dorp Kiambo en sluit van oos by die dorp Ankoro by die Lualabarivier aan. Tussen Pweto en Ankoro verloor die rivier van 350 km in lengte 'n hoogte van 300 m. Verskeie stroomversnellings maak groot dele van die rivier onbevaarbaar. Tussen Kiambo en Ankoro kan kleiner bote die rivier gebruik.
Guyu
Guyu (tradisionele Chinees: 穀雨; vereenvoudigde Chinees: 谷雨; pinyin: gǔ yǔ) of kokuu (Japannees: 穀雨) is die sesde sontermyn en die tyd wanneer die lentereën begin val. Dit begin wanneer die son die luglengtegraad 30° bereik en eindig wanneer dit die lengtegraad 45° bereik. Dit verwys meer dikwels spesifiek na die dag wanneer die son presies op die lengtegraad 30° is.
Volgens die Gregoriaanse kalender begin dit gewoonlik omstreeks 21 April en eindig dit omstreeks 5 Mei.
Olifantrob
Olifantrobbe of see-olifante (Mirounga) is 'n biologiese genus van groot robbe. Olifantrobbe is die grootste lewende roofdiere in die see. Die bulle (mannetjies) kan tot 6.5 meter lank word en het 'n verlengde, slurpagtige snoet wat baie soos 'n olifant se slurp lyk (vandaar die naam). Dié velsak (slurp) word opgeblaas as hulle opgewonde raak.
Olifantrobbe voer 'n swerwers-bestaan in die oseaan. Buiten die broeiseisoen kom hulle net aan wal om te vervel (verhaar). In die laat somer drom honderde olifantrobbe op strande en in modderige poele saam. Hulle lê naby aan mekaar terwyl hulle geleidelik kolle vel en hare afgooi. As die ou vel uiteindelik met 'n nuwe pels vervang is, keer hulle na die water terug.
Olifantrobbe duik tot 1550 meter diep in die oseaan. Die diepste rekord wat aangeteken is, was 2 388 meter. Die koeie duik gemiddelde 20 minute lank, terwyl die bulle tot 60 minute (1 uur) onder die water kan bly, op soek na hul gunsteling kos. Hul dieet bestaan uit vlete, inkvisse, seekatte, palings, pikkewyne en klein haaie. Hul mae bevat dikwels klippe wat hulle met hul vertering help.
Die diere is verbasend rats op die land, en kan vinniger as 'n mens oor sandduine beweeg.
Polinesiese kultuur
Oorsprong en vestiging (c. 1800 v.C. - 700 n.C.)
Die Proto-Polinesiërs wat op die Suidoos-Asiatiese eilande ontstaan het, was 'n avontuurlustige, seevarende volk met uitstekende navigasievaardighede. Hulle het hulle seevarings- en bootboutegnieke vervolmaak namate hulle van eiland tot eiland gereis het – van Taiwan deur die Filippyne en Indonesiese argipels en wes na die Mariana-eilande, en eindelik dwarsdeur die Stille Oseaan. Hulle het voorheen onbewoonde eilande gekoloniseer deur baie lang seereise per kano te onderneem, soms teen die wind en getye op.
Ontwikkeling in isolasie: (c. 700-1595)
Terwyl dit moontlik is dat bevolkingsdruk spanning tussen verskillende groepe veroorsaak het, lyk dit of die belangrikste krag wat eenheid of verdeling tussen stamme en familiegroepe aangevuur het, geofisiek van aard was: Op lae eilande, waar kommunikasie basies onbelemmerd was, was daar blykbaar minder konflik.
Europese kontak en kolonisasie, tot WOII (1595-1945)
Die eerste Polinesiese eilande wat deur Europese navigators ontdek is, is die Marquesaseilande, wat die eerste keer in 1595 deur die Spaanse navigator Álvaro de Mendaña de Neira besoek is.
Tydperk ná WOII (1945 tot tans)
Ná die Tweede Wêreldoorlog het politieke veranderings stadiger in Polinesië posgevat as in ander dele van oorsese kolonies van die Europese magte. Hoewel soewereiniteit al in 1907 aan Nieu-Seeland toegeken is, het dit eers in 1947 van krag geword.
Die nasies en die soewereine magte waarvan hulle politieke onafhanklikheid gekry het, is:
Dave Annable
Dave Annable (gebore 15 September 1979) is 'n Amerikaanse akteur. Hy is bekend vir sy rolle in die rolprente Little Black Book (2004) en What's Your Number? (2011), en in die televisiereekse Reunion (2005) en Brothers & Sisters (2006).
Vasco da Gama, Goa
Vervoer
Vasco word per pad verbind deur die Nasionale Hoofweg 17A en 17B, per spoor deur die Vasco da Gama-treinstasie, per see via die Mormugao- hawe en per lug deur Dabolim-lughawe, en dien dus as die belangrikste spilpunt vir die meeste toeriste wat die staat Goa besoek.
Villa Philmonte
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Argitektuur
Die ontwerp vir sy Villa Philmonte verenig die gees van Spaanse boukuns met elemente van Spaans-Amerikaanse en Eerste Nasies-argitektuur. 'n Reeks van uitbreidings en vleuels omsluit drie binnehowe wat as groot buitekamers dien. Balkonne en portale bied 'n indrukwekkende uitsig oor die Sangre de Cristo-berge en laat mens die vars buitelug geniet.
Louise Henry (aktrise)
Louise Henry (14 Junie 1911 – 12 Desember 2011) was 'n Amerikaanse aktrise en skryfster. Sy was bekend vir haar rolle in die rolprente Reckless (1935), Charlie Chan on Broadway (1937), The Phantom Strikes (1938), en Charlie Chan in Reno (1939).
Silverton Siege (film)
Silverton Siege is 'n Suid-Afrikaanse film geredigeer deur Mandla Dube in sy rolprentdebuut as regisseur. Dit is gebaseer op die werklike Silvertonbeleg wat plaasgevind het in Silverton, Pretoria in 1980. Die film is internasionaal vrygestel op Netflix op 27 April 2022.
Hunter Page-Lochard
Hunter Page-Lochard (gebore 11 Julie 1993) is 'n Australiese akteur en regisseur. Hy is bekend vir sy rolle in die rolprente Around the Block (2013) en Spear (2015), en in die televisiereekse Wentworth (2013) en Cleverman (2016).
Gladiolus tenuis
Gladiolus tenuis is 'n meerjarige plant wat tot die genus Gladiolus behoort. Die plant is inheems aan sentraal Europese Rusland, Krim, Noord-Kaukasus, Trans-Kaukasus en die Oekraïne.
Xiaoman
Tradisionele Oos-Asiatiese maansonkalenders verdeel ’n jaar in 24 sontermyne.
Set (god)
Uitbeelding
Set is meestal uitgebeeld as ’n eksotiese wese met ’n geboë snoet, lang en driehoekige ore, ’n gevurkte stert en hondagtige liggaam. Dit lyk soos geen bekende dier nie, hoewel dit beskou kan word as ’n mengsel tussen ’n aardvark, donkie en jakkals. Daar is ook trekke van ’n kameelperd. In latere uitbeeldings het hy die kop van ’n donkie.
Elektriese spanning
Volt
Volt is die afgeleide eengeid van elektriese potensiaal en elektriese potensiaalverskil of spanning. Volt is vernoem na die Italiaanse fisikus Alessandro Volta (1745–1827), wie die voltaïese stapel ontwerp het, en moontlik ook die eerste chemiese battery.
Christopher Ainslie
In 2007 wen hy die Michael Olivier-prys in die Händel-sangkompetisie en in 2008 is hy die eerste kontra-tenoor wat die Richard Tauber-kompetisie wen. In 2011 het hy die eerste plek in die Gianni Bergamo-kontra-tenoorkompetisie behaal.
Frans de Cort
Lewe
De Cort is gebore en getoë in Antwerpen, waar hy 'n skeepsklerk geword het. In 1861 verhuis hy na Brussel as 'n klerk van die militêre hof.
Saam met Jan Theodoor van Rijswijck publiseer hy vanaf 1857 tot 1858 die tydskrif De Grondwet. Van 1858 tot 1861 was hy redakteur van die tydskrif De Schelde. Vanaf 1861 was hy hoofredakteur van De Toekomst, 'n geïllustreerde opvoedkundige tydskrif wat deur sy skoonpa Johan Michiel Dautzenberg gestig is. Hy was 'n oortuigde Vlaamse-liberale digter en het liedjies geskryf soos die deur Jan Theodoor van Rijswijck en ook meer romantiese liedjies, soos Moeder en kind, wat uitblink deur hul eenvoud.
Wheatstone brug
Afleiding
Vanaf die eerste twee vergelykings is
dan bepaal word as:
VS
Air Force One
Air Force One is die roepsein vir enige vliegtuig van die Amerikaanse Lugmag wat deur die president van die Verenigde State van Amerika gebruik word. Dit word as 'n prominente simbool van die V.S.A. se mag en invloed in die wêreld gesien.
Die Amerikaanse president vlieg gewoonlik in een van twee omgeboude Boeing 747-vliegtuie, met stertnommers 28000 en 29000. Die vliegtuie word slegs Air Force One genoem as die president aan boord is. Wanneer die vise-president of 'n ander hooggeplaaste amptenaar daarin vlieg, word dit Air Force Two genoem. Om veiligheidsredes mag die president en die vise-president nooit saam vlieg nie.
Anomodontia
Anomodonte was in die middel-Perm baie uiteenlopend en het primitiewe genera ingesluit, soos Anomocephalus en Patranomodon, asook groepe soos Venyukovioidea, Dromasauria en Dicynodontia. Van hulle het net die disinodonte tot later as die middel van die Perm oorleef. Disinodonte was die suksesvolste en volopste plantvreters in die laat Perm en Trias en het ook voorgekom in wat vandag Suid-Afrika is. Hulle het gewissel van groot blaarvreters tot klein gatgrawers. Min disinodontefamilies het die Perm-Trias-uitwissing oorleef, maar een linie het tot groot, stewige vorme ontwikkel wat tot in die laat Trias oorheersende plantvreters op land gebly het. Daarna het veranderende toestande meegebring dat hulle getalle afneem.
Jacques Jasmin
Lewe
Jansemin was nie 'n produktiewe skrywer nie, en ten spyte van sy voortvarende aard het hy lank aan een gedig gewerk en daarna gestreef om te verseker dat hy aan elke gevoel sy natuurlikste en helderste uitdrukking gee.
Orpheus Pledger
Orpheus Pledger (gebore 11 Mei 1992) is 'n Australiese akteur. Hy is bekend vir sy rolle in die televisiereekse Neighbours (1985), Home and Away (1988), CrashBurn (2003), en Silversun (2004).
Lor Tok
Lor Tok (1 April 1914 – 29 April 2002) was 'n Thaise akteur. Hy was bekend vir sy rol in die rolprent Luang ta (1981).
Phyllis Hill
Phyllis Hill (27 Oktober 1920 – 1 Januarie 1993) was 'n Amerikaanse aktrise. Sy was bekend vir haar rolle in die rolprent Pendulum (1969) en in die televisiereekse Suspicion (1957), One Step Beyond (1959), en That Girl (1966).
Zangezur-gang
Die skietstilstand, onderteken deur Ilham Aliyev, Nikol Pashinyan en Wladimir Poetin, is op die amptelike Kremlin-webwerf gepubliseer: "Alle ekonomiese en vervoerverbindings in die streek sal gedeblokkeer word. Die Republiek van Armenië waarborg die veiligheid van vervoerverbindings tussen die westelike streke van die Republiek Azerbeidjan en die Outonome Republiek Nakhchivan ten einde onbelemmerde beweging van persone, voertuie en vrag in beide rigtings te reël. Die grensdiens van die Federale Veiligheidsdiens van die Russiese Federasie is verantwoordelik vir die toesig oor die vervoerverbindings. Soos ooreengekom deur die partye, sal nuwe vervoerverbindings gebou word om die Nakhchivan Outonome Republiek en die westelike streke van Azerbeidjan te verbind."
Voor die wapenstilstandooreenkoms moes lug- en landverbindings tussen Azerbeidjan en sy Outonome Republiek Nachitsjewan (ORN), wat 'n eksklaaf is, deur die Turkse of Iranse gebied gedoen word. Verskeie voordele wat die Zangezur-gang op nasionale (Azerbeidjanse) en streeksvlak (Kaukasus) kan bied, is deur Azerbeidjan aangetoon, soos laer vervoerkoste en reistyd, 'n hupstoot in toerisme en handel, en groter veiligheid by die uitvoering van enige van hierdie aktiwiteite.
Hawe
Suid-Afrika se belangrikste kommersiële hawens is dié van Durban, Kaapstad, Saldanhabaai, Richardsbaai, Port Elizabeth en Oos-Londen. Durban is die land se besigste hawe en hanteer algemene vrag, veral graanuitvoere. Kaapstad, die tweede besigste hawe, spesialiseer in die uitvoer van sagtevrugte, wyn en groente. Saldanhabaai, daarteenoor, is spesifiek vir die uitvoer van mineraalerts gebou.
Ta-Ha
Die soera word so genoem omdat dit begin met die allegoriese letters (Muqattaʿat) "ta-ha", wat beskou word as een van die name van die profeet Mohammed. Die skrywer Christoph Luxenberg se siening is dat die letters Ta-Ha 'n kognitiewe tussenwerpsel van verbasing of bewondering is, soos "a-ha!" of "sjoe!".
Cannes-rolprentfees 1951
Pryse
duimnael|160px|Alf Sjöberg duimnael|160px|Vittorio de Sica duimnael|160px|Jean Cocteau
Admiraliteitseilande
Die eilande, wat met reënwoude bedek is, vorm deel van die Manusprovinsie, die kleinste en yls bevolkte provinsie van Papoea-Nieu-Guinee, in sy Eilandestreek. Die totale oppervlakte is 2 100 km2. Baie van die Admiraliteitseilande is atolle en onbewoon.
Voorgeskiedenis
Die Lapita-kultuur het sowat 3 500 jaar gelede ontstaan, en die omvang daarvan het gestrek van die Admiraliteitseilande tot Tonga en Samoa. Die oorsprong van die kultuur is onseker, maar dit kon die gevolg van 'n ander golf migrasies uit Suidoos-Asië gewees het. Die Lapita-gemeenskap het erdewerk gemaak, stelthuise gebou en gedomestikeerde diere soos varke, hond en hoenders ingevoer.
Europese en Japannese tydperke
Die eerste Europeër wat die eilande besoek het, was die Spaanse navigator Álvaro de Saavedra toe hy in die somer van 1528 probeer het om van die Indonesiese eiland Tidore na Nieu-Spanje terug te keer. Saavedra het Manus gekarteer as "Urays la Grande". Die besoek is ook in 1616 aangeteken deur die Nederlandse navigator Willem Schouten. Die Engelse naam Admiralty Islands is in 1767 uitgedink deur kaptein Philip Carteret van die Britse vloot.
Hubert Lampo
Essays
Lampo se werk is vertaal in Engels, Duits, Frans, Tsjeggies, Pools, Russies, Sweeds, Roemeens, Portugees en Spaans.
Scott Dixon
Dixon is 'n sesmalige IndyCar-kampioen, met oorwinnings in 2003, 2008, 2013, 2015, 2018 en 2020.
Qiufen
Volgens die Gregoriaanse kalender begin dit gewoonlik omstreeks 23 September en eindig dit omstreeks 8 Oktober.
Stoomlokomotief
Tenklokomotief
Die Suid-Afrikaanse Spoorweë het nie juis tenklokomotiewe bestel nie, maar die meederheid van die stoomlokomotiewe wat hulle van die koloniale regerings in 1910 geërf het, was tenklokomotiewe. In sommige gevalle is tenklokomotiewe na tenderlokomotiewe omskep. Byvoorbeeld, tussen 1926 and 1929 is 21 voormalige NGR Klas A 4-8-2T tenklokomotiewe na Klas 17 4-8-0TT tenderlokomotiewe omskep.
Grondwetlike monargie
'n Grondwetlike monargie of konstitusionele monargie is 'n grondwetlike regeringsvorm, waar óf 'n verkose- óf erwende monarg die hoof van die staat is. Dit is anders as in 'n absolute monargie waar die koning of koningin die enigste bron van politieke mag is, aangesien hy of sy nie aan die grondwet gebonde is nie. Die meeste grondwetlike monargieë het 'n parlementêre stelsel (Australië, Bahrein, België, Denemarke, Japan, Jordanië, Kambodja, Kanada, Katar, Koeweit, Liechtenstein, Luxemburg, Maleisië, Marokko, Nederland, Nieu-Seeland, Noorweë, Spanje, Swede, Thailand, die Verenigde Arabiese Emirate en die Verenigde Koninkryk) waar die monarg die hoof van die staat is, maar 'n direk- of indirek verkose eerste minister die hoof van die regering is.
Cannes-rolprentfees 1952
Pryse
Rolprente
Flora Zabelle Hitchcock
Flora Zabelle Hitchcock (1 April 1880 – 7 Oktober 1968) was 'n Amerikaanse aktrise. Sy was bekend vir haar rolle in die rolprente The Ringtailed Rhinoceros (1915) en A Perfect 36 (1918).
Tydperk van die Strydende State
Strydende State
Die sewe state wat mekaar om hegemonie beveg het, was:
Die vroeë periode van die Strydende State
In verskeie state het belangrike politieke hervormings en sosiale veranderinge plaasgevind onder die invloed van vooruitskouende staatsmanne, wat gelei het tot meer welvaart en die versterking van die staatsgesag. In die deelstaat Wei is Li Kui as hervormer deur markies Wen aangestel. In die staat Chu, in 382 v.C. word Wu Qi as premier aangestel. Dit het gelei tot die ineenstorting van die konserwatiewe adel in Chu nadat hy Wu Qi teengestaan het. Die belangrikste hervormings op die gebied van handel, staatstruktuur en die staatstelsel is in 359 vC ingestel deur Shang Yang wat in diens was van die hertog Xiao van Qin. Hiermee begin ook die Midde-periode van die Strydende state.
Golem Rache
Golem Rache (letterlik: Golemwraak) is 'n Gotiese kortverhaal geskryf deur Martin Barkawitz.
Hoofstuk 1
Die verhaal begin waar Doktor Samuel 'n visioen kry van die Ossuarium van Sedlec, wat in die omgang bekend staan as die Beenderekerk. Dit is nie te ver van sy Praagse Ghetto nie, maar naby die dorp Kutná Hora. Hy is alleen in die kerk. Doktor Samuel probeer die verband insien wat hy met hierdie kerk het. Voordat hy op hierdie vraag klarigheid kan kry, is daar 'n klop aan die deur. Hy word per brief ontbied na die einste kerk. Deur 'n adellike.
Hoofstuk 3
Uit die gesprek in die Beenderekerk weet die wyse Doktor Samuel dat Lea egter nie om dowe neute "gered" word nie. Die jong, bedorwe kapokhaantjie wil net die skone Lea verower om sy eie geslagsdrif mee te temper. Sodra die graaf met haar verveeld raak, sal hy haar net verstoot. Dit kan Doktor Samuel nie toelaat nie. Daarom gee hy sy Golem 'n lys opdragte, voordat die ekspedisie aangepak word.
Mati Ahven
Mati Ahven (gebore 3 Februarie 1943, Rannu, Estland) is 'n ingenieur en werktuigkundige wat 'n lid van die Estlandse Opperste Sowjet was, en 'n ondertekenaar van die Estlandse herstel van Onafhanklikheid.
Leo Putt
Leo Putt (gebore 1 April 1976) is 'n Thaise akteur. Hy is bekend vir sy rolle in die rolprente The Story of X-Circle (2004), Dynamite Warrior (2006), Opapatika (2007), en The Sperm (2007).
Stegosaurus
Stegosaurus of stegosourus ("bedekte akkedis", met verwysing na sy benerige pantser) was ’n genus Stegosauria-dinosourusse wat sowat 155 tot 150 miljoen jaar gelede tydens die Laat Jura (Kimmeridgium tot vroeë Titonium) geleef het in wat nou westelike Noord-Amerika is. In 2006 is aangekondig dat ’n spesie in Portugal gevind is, wat ’n aanduiding is dat hulle ook in Europa voorgekom het.
Lys van hospitale in Suid-Afrika
Hier volg 'n lys van hospitale in Suid-Afrika.
Gauteng
Johannesburg en omgewing
Limpopo
Ander
Mpumalanga
Witbank (eMalahleni)
Noordwes
Klerksdorp
Vrystaat
Botshabelo
Welkom
Wes-Kaap
Hermanus
Worcester
Leopold I van België
Hy is in Koburg gebore en het in Laeken gesterf.
SV Falkensee-Finkenkrug
Geskiedenis
Die klub is in 1913 gestig as FC Grün Weiß Rot Finkenkrug 82, maar sedert 1916 was daar aparte klubs in die twee dorpe. Die huidige klub is op 17 Junie 1987 gestig met die samesmelting van BSG Fleisch und Frischeierproduktion Falkensee en BSG Turbine Finkenkrug. Die huidige naam is op 17 Mei 1990 aangeneem.
Jeannie Elias
Jeannie Elias (gebore 23 Augustus 1954) is 'n Kanadese aktrise en skryfster. Sy is bekend vir haar rolle in die rolprente Jimmy Neutron: Boy Genius (2001) en Over the Hedge (2006).
Taco Kuiper-prys
‘n Eerste prys van R200 000 en ‘n tweede prys van R100 000 is jaarliks beskikbaar. Die seleksie van die wenners en die fondse is onder beheer van die Departement van Joernalistiek aan die Universiteit van die Witwatersrand en die Valley Trust. Bekende wenners was Adriaan Basson van Die Burger in 2006, Barry Bateman van AfriForum in 2012 en Pieter-Louis Myburgh van die Daily Maverick in 2021.
Los Angeles-klas duikboot
Vervaardiging
Nadat die eerste duikbote van die klas uit diens onttrek is, het 'n studie van vyf jaar bewys dat die duikbote se leeftyd met tien jaar verleng kan word teen 'n koste van VS$400 miljoen (2001). Op daardie stadium het die vloot beplan dat hulle oor 68 aanvalsduikbote teen 2015 en 76 teen 2025 sal beskik. Om koste te bespaar kon hulle van die bestaande duikbote opgradeer wanneer die kernbrandstof vervang moes word en nie uit diens onttrek soos aanvanklik beplan was nie. Die laaste duikboot in die Los Angeles-klas was die Cheyenne wat oor die Submarine Advanced Combat System AN/BSY-1 beskik het. Die stelsel kombineer die Sonar met die Vuurbeheerstelsel. Die Cheyenne is ook toegerus met die Mk 48 torpedo met gevorderde vermoë, die Harpoonteenskipmissiel en die Tomahawkkruisermissiel.
Xiaoxue
Tradisionele Oos-Asiatiese maansonkalenders verdeel ’n jaar in 24 sontermyne.